CELEX: 32018D1207(01)
Language: fi
Date: 2018-11-30 00:00:00
Title: Komission täytäntöönpanopäätös, annettu 30 päivänä marraskuuta 2018, Euroopan parlamentin ja neuvoston asetuksen (EU) N:o 1151/2012 53 artiklassa tarkoitetun tuote-eritelmän muun kuin vähäisen muutoksen hyväksymistä koskevan hakemuksen julkaisemisesta Euroopan unionin virallisessa lehdessä nimityksen ”Vitellone Bianco dell’Appennino Centrale” (SMM) osalta

7.12.2018   
               
               
                  FI
               
               
                  Euroopan unionin virallinen lehti
               
               
                  C 441/20
               
            
         KOMISSION TÄYTÄNTÖÖNPANOPÄÄTÖS,
         annettu 30 päivänä marraskuuta 2018,
         Euroopan parlamentin ja neuvoston asetuksen (EU) N:o 1151/2012 53 artiklassa tarkoitetun tuote-eritelmän muun kuin vähäisen muutoksen hyväksymistä koskevan hakemuksen julkaisemisesta Euroopan unionin virallisessa lehdessä nimityksen ”Vitellone Bianco dell’Appennino Centrale” (SMM) osalta
         (2018/C 441/08)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 50 artiklan 2 kohdan a alakohdan yhdessä sen 53 artiklan 2 kohdan kanssa,
         sekä katsoo seuraavaa:
         
                     (1)
                  
                  
                     Italia on toimittanut asetuksen (EU) N:o 1151/2012 49 artiklan 4 kohdan mukaisesti tuotetta ”Vitellone Bianco dell’Appennino Centrale” (SMM) koskevan tuote-eritelmän muun kuin vähäisen muutoksen hyväksymistä koskevan hakemuksen.
                  
               
                     (2)
                  
                  
                     Komissio on asetuksen (EU) N:o 1151/2012 50 artiklan mukaisesti tutkinut kyseisen hakemuksen ja todennut, että se täyttää mainitussa asetuksessa säädetyt edellytykset.
                  
               
                     (3)
                  
                  
                     Jotta vastaväitteitä voitaisiin esittää asetuksen (EU) N:o 1151/2012 51 artiklan mukaisesti, rekisteröidyn nimen ”Vitellone Bianco dell’Appennino Centrale” (SMM) tuote-eritelmän muun kuin vähäisen muutoksen hyväksymistä koskeva komission täytäntöönpanoasetuksen (EU) N:o 668/2014 (2) 10 artiklan 1 kohdan ensimmäisen alakohdan mukainen hakemus, johon sisältyy muutettu yhtenäinen asiakirja ja asianomaisen tuote-eritelmän julkaisuviite, olisi julkaistava Euroopan unionin virallisessa lehdessä,
                  
               ON PÄÄTTÄNYT SEURAAVAA:
         
            Ainoa artikla
            Rekisteröidyn nimityksen ”Vitellone Bianco dell’Appennino Centrale” (SMM) tuote-eritelmän muun kuin vähäisen muutoksen hyväksymistä koskeva täytäntöönpanoasetuksen (EU) N:o 668/2014 10 artiklan 1 kohdan ensimmäisen alakohdan mukainen hakemus, johon sisältyy muutettu yhtenäinen asiakirja ja asianomaisen tuote-eritelmän julkaisuviite, on tämän päätöksen liitteessä.
            Asetuksen (EU) N:o 1151/2012 51 artiklan mukaisesti tämän päätöksen julkaiseminen antaa oikeuden vastustaa tämän artiklan ensimmäisessä kohdassa tarkoitettua muutosta kolmen kuukauden kuluessa siitä, kun päätös on julkaistu Euroopan unionin virallisessa lehdessä.
         
         
            Tehty Brysselissä 30 päivänä marraskuuta 2018.
            
               
                  Komission puolesta
               
               Phil HOGAN
               
                  Komission jäsen
               
            
         
         
            (1)  EUVL L 343, 14.12.2012, s. 1.
         
            (2)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).
      
      
         
            LIITE
            SUOJATUN ALKUPERÄNIMITYKSEN TAI SUOJATUN MAANTIETEELLISEN MERKINNÄN TUOTE-ERITELMÄN MUUN KUIN VÄHÄISEN MUUTOKSEN HYVÄKSYMISTÄ KOSKEVA HAKEMUS
            
               Asetuksen (EU) N:o 1151/2012 53 artiklan 2 kohdan ensimmäisen alakohdan mukainen muutoksen hyväksymistä koskeva hakemus
            
            
               ”Vitellone bianco dell’Appennino centrale”
            
            
               EU-nro: PGI-IT-1552-AM02-26.9.2017
            
            
               SAN ( ) SMM ( X )
            
            1.   Hakijaryhmä ja oikeutettu etu
            
            
                        Consorzio di tutela ”Vitellone bianco dell’Appennino centrale”
                     
                  
                        Via delle Fascine, 4
                     
                  
                        06132 San Martino in Campo
                     
                  
                        Perugia (PG)
                     
                  
                        ITALIA
                     
                  
                        info@vitellonebianco.it
                     
                  Consorzio di tutela ”Vitellone bianco dell’Appennino centrale” on 14.10.2013 annetun maa- ja metsätalousministeriön asetuksen (decreto) nro 12511 13 §:n 1 momentin nojalla oikeutettu muutoshakemuksen esittämiseen.
            2.   Jäsenvaltio tai kolmas maa
            
            Italia
            3.   Eritelmän kohdat, joita muutos koskee
            
            
                        —
                     
                     
                        ☐
                     
                     
                        Tuotteen nimi
                     
                  
                        —
                     
                     
                        ☒
                     
                     
                        Tuotteen kuvaus
                     
                  
                        —
                     
                     
                        ☐
                     
                     
                        Maantieteellinen alue
                     
                  
                        —
                     
                     
                        ☐
                     
                     
                        Alkuperätodisteet
                     
                  
                        —
                     
                     
                        ☒
                     
                     
                        Tuotantomenetelmä
                     
                  
                        —
                     
                     
                        ☐
                     
                     
                        Yhteys maantieteelliseen alkuperään
                     
                  
                        —
                     
                     
                        ☒
                     
                     
                        Merkinnät
                     
                  
                        —
                     
                     
                        ☒
                     
                     
                        Muu: Valvonta-asiakirja; pakkaaminen; sääntelyn päivitykset.
                     
                  4.   Muutoksen/muutosten tyyppi
            
            
                        —
                     
                     
                        ☒
                     
                     
                        Rekisteröidyn SAN:n tai SMM:n tuote-eritelmän muutos, jota ei voida pitää vähäisenä asetuksen (EU) N:o 1151/2012 53 artiklan 2 kohdan kolmannen alakohdan mukaisesti.
                     
                  
                        —
                     
                     
                        ☐
                     
                     
                        Rekisteröidyn SAN:n tai SMM:n, jonka yhtenäistä asiakirjaa (tai vastaavaa) ei ole julkaistu, tuote-eritelmän muutos, jota ei voida pitää vähäisenä asetuksen (EU) N:o 1151/2012 53 artiklan 2 kohdan kolmannen alakohdan mukaisesti.
                     
                  5.   Muutos/muutokset
            
            
               
                  Tuotteen kuvaus
               
            
            
               Tuote-eritelmän 5.4 kohta ja yhtenäisen asiakirjan 3.2 kohta
            
            
                     
                        1.
                     
                     
                        Muuttujat, jotka liittyvät tuotteen kutistumiseen kypsennettäessä (alle 35 %) ja kovuusasteeseen kypsänä (alle 2,5 kg/cm2), on poistettu.
                        Muutos on seurausta ajasta, joka vähintään kuluu pakolliseen testaukseen laboratoriossa. Tuoreen naudanlihan, erityisesti tiettyjen anatomisten osien, säilyvyysaika on hyvin rajallinen.
                        Ruhot on voitava kuljettaa pois teurastamosta viimeistään kahden päivän kuluessa teurastuksesta erityisesti siksi, että teurastamojen kylmätilat on fyysisesti suunniteltu ruhojen jäähdyttämiseen eikä niiden säilytykseen tai riiputtamiseen.
                        Nykyisin analyysien tulosten saaminen kestää yli seitsemän päivää. Tämä aiheuttaa vakavia liiketoimintaan ja sertifiointiin liittyviä ongelmia, sillä tuotteet tulisi toimittaa paloiteltaviksi viimeistään 48 tunnin kuluttua teurastuksesta. Testitulosten saaminen kestää kuitenkin tätä kauemmin. Vaihtoehtona olisi muuttaa sertifioitu tuote tavanomaiseksi tuotteeksi, mikä aiheuttaisi merkittäviä taloudellisia tappioita.
                     
                  
               
                  Tuotantomenetelmä
               
            
            
               Tuote-eritelmän 4.1 kohta
            
            
                     
                        2.
                     
                     
                        Muutetaan teksti
                        ”Seuraavia kotieläintuotantojärjestelmiä voidaan käyttää syntymästä vieroitukseen saakka: laiduntaminen, vapaaparsipihatto ja parsinavettajärjestelmä.
                        Vieroituksesta alkaen aina teurastukseen saakka eläimiä on pidettävä yksinomaan vapaaparsipihatoissa tai parsinavetoissa.”
                        seuraavasti:
                        ”Seuraavia kotieläintuotantojärjestelmiä voidaan käyttää syntymästä vieroitukseen saakka: laiduntaminen, vapaaparsipihatto ja avopihatto.
                        Vieroituksesta alkaen aina teurastukseen saakka eläimiä on pidettävä yksinomaan vapaaparsipihatoissa, parsinavetoissa tai avopihatoissa.”
                        Viittaus parsinavettoihin poistetaan syntymästä vieroitukseen kestävien kasvatusvaiheiden osalta vasikoiden suojelun vähimmäisvaatimuksista 18. joulukuuta 2008 annetun neuvoston direktiivin 2008/119/EY mukaisesti.
                        Koko kasvatusajan osalta eli syntymästä teurastukseen saakka lisätään viittaus avopihattoihin, koska halutaan tarkentaa käsitettä, johon on tähän asti viitattu ”vapaaparsipihattoina”.
                        Avopihatoissa naudat voivat liikkua vapaasti alueella, jota rajoitetaan fyysisin keinoin eläinten pitämiseksi alueen sisällä.
                     
                  
               Tuote-eritelmän 4.1 kohta ja yhtenäisen asiakirjan 3.3 kohta
            
            
                     
                        3.
                     
                     
                        Muutetaan kohta
                        ”Sen jälkeen ravinto koostuu tuoreesta ja/tai säilötystä rehusta, joka on peräisin mainitulle maantieteelliselle alueelle ominaisilta luonnonniityiltä ja viljellyiltä niityiltä. Lisäksi on sallittua käyttää tiivisterehuja tai -rehuseoksia ja lisätä rehuihin kivennäisaineita ja vitamiineja.”
                        seuraavasti:
                        ”Sen jälkeen ravinto koostuu tuoreesta ja/tai säilötystä rehusta, joka on peräisin mainitulle maantieteelliselle alueelle ominaisilta luonnon- ja kylvöniityiltä ja kasvustoista. Lisäksi on sallittua käyttää väkirehuja tai -rehuseoksia ja ravintolisiä.”
                        Viittaus ”lisättyihin kivennäisaineisiin ja vitamiineihin” korvataan viittauksella ”ravintolisiin”. Muutoksen ansiosta eläimille voidaan antaa muitakin ravintolisiä kuin vitamiineja ja kivennäisaineita.
                     
                  
               Tuote-eritelmän 4.2 kohta ja yhtenäisen asiakirjan 3.3 kohta
            
            
                     
                        4.
                     
                     
                        Muutetaan kohta
                        ”Teurastusta edeltävien neljän kuukauden aikana eläimille on kiellettyä antaa säilörehua.
                        Eläimiä ei saa ruokkia seuraavilla teollisuuden sivutuotteilla:
                        
                                    —
                                 
                                 
                                    tuore juurikkaan jäännösmassa,
                                 
                              
                                    —
                                 
                                 
                                    hienonnettu oliivipuujäte,
                                 
                              
                                    —
                                 
                                 
                                    tuoreet tai kuivat oliivipuiden lehdet,
                                 
                              
                                    —
                                 
                                 
                                    appelsiinihedelmämassa,
                                 
                              
                                    —
                                 
                                 
                                    kuiva sitruunahedelmämassa,
                                 
                              
                                    —
                                 
                                 
                                    kuivattu appelsiinihedelmämassa,
                                 
                              
                                    —
                                 
                                 
                                    oliivin puristemassa,
                                 
                              
                                    —
                                 
                                 
                                    oliivinkuoret,
                                 
                              
                                    —
                                 
                                 
                                    tomaatinkuoret ja -siemenet,
                                 
                              
                                    —
                                 
                                 
                                    tislausjäte,
                                 
                              
                                    —
                                 
                                 
                                    mallasidut,
                                 
                              
                                    —
                                 
                                 
                                    panimomäski,
                                 
                              
                                    —
                                 
                                 
                                    tuore tai kuivattu mäski,
                                 
                              
                                    —
                                 
                                 
                                    tuore tai kuivattu rankki,
                                 
                              
                                    —
                                 
                                 
                                    riisileseet ja -kuoret,
                                 
                              
                                    —
                                 
                                 
                                    lihajauho,
                                 
                              
                                    —
                                 
                                 
                                    eläinrasvan sulatusjätteet,
                                 
                              
                                    —
                                 
                                 
                                    kalajauhe,
                                 
                              
                                    —
                                 
                                 
                                    veri,
                                 
                              
                                    —
                                 
                                 
                                    eläinperäinen rasva,
                                 
                              
                                    —
                                 
                                 
                                    omenan puristejäännös,
                                 
                              
                                    —
                                 
                                 
                                    tuoreet tai säilötyt hedelmät,
                                 
                              
                                    —
                                 
                                 
                                    makeisteollisuuden jätteet.”
                                 
                              seuraavasti:
                        ”Teurastusta edeltävien neljän kuukauden aikana eläimille on kiellettyä antaa säilörehua.
                        Eläimiä ei saa ruokkia seuraavilla teollisuuden sivutuotteilla:
                        
                                    —
                                 
                                 
                                    lihajauho,
                                 
                              
                                    —
                                 
                                 
                                    eläinrasvan sulatusjätteet,
                                 
                              
                                    —
                                 
                                 
                                    kalajauhe,
                                 
                              
                                    —
                                 
                                 
                                    veri,
                                 
                              
                                    —
                                 
                                 
                                    eläinperäinen rasva,
                                 
                              
                                    —
                                 
                                 
                                    makeisteollisuuden jätteet.
                                 
                              Seuraavat teollisuuden sivutuotteet sallitaan ainoastaan väkirehun ainesosien muodossa:
                        
                                    —
                                 
                                 
                                    tuore juurikkaan jäännösmassa,
                                 
                              
                                    —
                                 
                                 
                                    murskattu oliivipuujäte,
                                 
                              
                                    —
                                 
                                 
                                    tuoreet tai kuivat oliivipuiden lehdet,
                                 
                              
                                    —
                                 
                                 
                                    appelsiinihedelmämassa,
                                 
                              
                                    —
                                 
                                 
                                    kuiva sitrushedelmämassa,
                                 
                              
                                    —
                                 
                                 
                                    kuivattu appelsiinihedelmämassa,
                                 
                              
                                    —
                                 
                                 
                                    oliivin puristemassa,
                                 
                              
                                    —
                                 
                                 
                                    oliivinkuoret,
                                 
                              
                                    —
                                 
                                 
                                    tomaatinkuoret ja -siemenet,
                                 
                              
                                    —
                                 
                                 
                                    tislausjäte,
                                 
                              
                                    —
                                 
                                 
                                    mallasidut,
                                 
                              
                                    —
                                 
                                 
                                    panimomäski,
                                 
                              
                                    —
                                 
                                 
                                    tuore tai kuivattu mäski,
                                 
                              
                                    —
                                 
                                 
                                    tuore tai kuivattu rankki,
                                 
                              
                                    —
                                 
                                 
                                    riisileseet ja -kuoret,
                                 
                              
                                    —
                                 
                                 
                                    omenan puristejäännös,
                                 
                              
                                    —
                                 
                                 
                                    tuoreet tai säilötyt hedelmät”
                                 
                              Tällä muutoksella sallitaan nykyisin kiellettyjen tiettyjen aineiden (teollisuuden sivutuotteiden) käyttö rehuissa. Alun perin tuote-eritelmässä kiellettiin tiettyjen sivutuotteiden käyttö eläinten rehuissa. Tarkoituksena oli estää näiden sivutuotteiden käyttö sellaisenaan rehuissa, koska ne vaaransivat rehuannoksen hyvän tasapainon.
                        Muutoksen tarkoituksena on selventää, että teollisuuden sivutuotteiden käyttö sallitaan ainoastaan, jos sivutuotteita käytetään eläinten rehujen ainesosina. Nämä rehuissa käytettävät kuivat sivutuotteet ovat osa tasapainoista rehuannosta, ja niiden ravitsemukselliset ominaisuudet määritellään ja ilmoitetaan selkeästi rehun merkinnöissä.
                     
                  
               Tuote-eritelmän 4.3 kohta ja yhtenäisen asiakirjan 3.4 kohta
            
            
                     
                        5.
                     
                     
                        Muutetaan virke:
                        ”Eläimet on teurastettava sopivissa teurastamoissa, jotka sijaitsevat tuotantoalueella”
                        seuraavasti:
                        ”Eläimet on teurastettava sopivissa teurastamoissa.”
                        Poistetaan velvollisuus teurastaa eläimet asianomaisella maantieteellisellä alueella. Tämä muutos on tehty, koska tarvitaan paremmin organisoituja ja jäsennellympiä teurastamoita, jotka sijaitsevat lähellä tuotantoaluetta. Teurastettavien eläinten kuljetusmatkoja voidaan tämän ansiosta lyhentää ja noudattaa eläinten hyvinvointia koskevissa säännöksissä vahvistettuja kuljetusmatkoja. Samoin tarvitaan teurastamoja, joissa pystytään noudattamaan tiettyjä uskonnollisia rituaaleja.
                        Yhtenäisen asiakirjan 3.4 kohtaa on muutettu poistamalla siitä viittaus teurastusvaiheeseen.
                     
                  
               Tuote-eritelmän 5.3 kohta
            
            
                     
                        1.
                     
                     
                        Muutetaan virke
                        ”Kun otetaan huomioon tarve parantaa sellaisten urospuolisten eläinten ruhojen mureutta, joihin rasvaa varastoituu, myös lihaksen sisällä, vähemmän kuin naaraspuolisten eläinten ruhoihin, urosten ruhojen etuneljänneksiä on riiputettava vähintään neljä päivää ja takaneljänneksiä 10 päivää.”
                        seuraavasti:
                        ”Kun otetaan huomioon tarve parantaa sellaisten urospuolisten eläinten ruhojen mureutta, joihin rasvaa varastoituu, myös lihaksen sisällä, vähemmän kuin naaraspuolisten eläinten ruhoihin, urosten ruhojen kaikkia paloja on riiputettava vähintään neljä päivää, lukuun ottamatta paahtopaistia, kulmapaistia, sisäpaistia ja selkälihasta, joita on riiputettava vähintään 10 päivää.”
                        Täsmennetään, että ainoastaan paahtopaistia, kulmapaistia, sisäpaistia ja selkälihasta on riiputettava vähintään 10 päivää, ja kaikkia muita paloja on riiputettava vähintään neljä päivää.
                        Muutos on tarpeen, koska kaikkien takaneljännesten fysikaaliset ominaisuudet eivät ole samanlaiset eikä paloja käytetä samalla lailla. Osasta paloja tehdään niiden luonteen vuoksi yleensä jauhelihaa, jolloin lihaa hygieniasyistä riiputetaan lyhyemmän aikaa kuin tuote-eritelmässä nykyisin edellytetään.
                        Joitakin tiettyjä isompia paloja on tarpeen riiputtaa pidemmän aikaa, sillä niissä on sidekudosta vähän ja erityisesti niiden paistoaika on lyhyt. Tällaisia ovat erityisesti paahtopaisti, kulmapaisti, sisäpaisti ja selkälihas, joiden vähimmäisriiputusaika on ratkaiseva tuotteen laadun kannalta.
                     
                  
               
                  Merkinnät:
               
            
            
               Tuote-eritelmän 6.3 kohta ja yhtenäisen asiakirjan 3.6 kohta
            
            
                     
                        2.
                     
                     
                        Muutetaan kohdat
                        
                                    ”—
                                 
                                 
                                    maininta ”suojattu maantieteellinen merkintä” ja/tai Euroopan unionin tunnus, joista säädetään voimassa olevassa lainsäädännössä. On myös mahdollista käyttää lyhennettä ”SMM”,
                                 
                              
                                    —
                                 
                                 
                                    eläimen rotu,”
                                 
                              seuraavasti:
                        
                                    ”—
                                 
                                 
                                    Euroopan unionin voimassa olevassa lainsäädännössä säädetty Euroopan unionin tunnus. On myös mahdollista käyttää ilmaisua ”suojattu maantieteellinen merkintä” ja/tai lyhennettä ”SMM”,
                                 
                              
                                    —
                                 
                                 
                                    eläimen rotu, paitsi jos erässä on useamman eri rodun eläinten lihaa.”
                                 
                              Euroopan unionin tunnuksesta tulee pakollinen merkitä.
                        Lisätään sääntö, jonka mukaan rotu täytyy mainita merkinnöissä ainoastaan, jos erässä on lihaa vain yhden rodun eläimistä. Tässä muutoksessa otetaan huomioon se, että merkintöihin on vain rajoitetusti tilaa, minkä vuoksi on joskus vaikea mainita pakkauksessa kahta tai kolmea rotua.
                     
                  
                     
                        3.
                     
                     
                        Poistetaan seuraava virke:
                        
                                    ”—
                                 
                                 
                                    Pakkauksessa ei saa kuitenkaan olla mitään muita määritteitä, joista ei ole erikseen säädetty.”
                                 
                              Poistetaan kielto lisätä mainintoja, joista ei ole erikseen säädetty. Tämä muutos on perusteltu, koska sillä annetaan mahdollisuus ilmoittaa merkinnöissä lisätietoja, kuten nautaeläinten erityisruokinta (esim. ”ilman lisättyä eläinrasvaa” tai ”ilman muuntogeenisiä organismeja”) tai yritysten sertifiointijärjestelmät.
                     
                  
               
                  Muut
               
            
            
               Tuote-eritelmän 6.2 kohta ja yhtenäisen asiakirjan 3.6 kohta
            
            
                     
                        4.
                     
                     
                        Rotu lisätään valvonta-asiakirjassa esitettävien tietojen luetteloon.
                        Muutoksella täydennetään luetteloa niistä tiedoista, jotka esitetään valvonta-asiakirjassa ja joiden avulla tuotteen vaatimustenmukaisuus voidaan tarkastaa. Muutoksen tarkoituksena on varmistaa, että tieto eläimen rodusta tallentuu.
                        Yhtenäisen asiakirjan asiaa koskevaa osaa on päivitetty.
                     
                  
               
                  Pakkaukset
               
            
            
               Tuote-eritelmän 6.4 kohta ja yhtenäisen asiakirjan 3.5 kohta
            
            
                     
                        5.
                     
                     
                        Muutetaan virke:
                        ”Valmiiksi paloiteltuna kaupan pidetty tuore tai jäähdytetty liha on pakattava jollakin seuraavista tavoista: valmispakkaus, tyhjiöpakkaus tai suojakaasupakkaus.”
                        seuraavasti:
                        ”Valmiiksi paloiteltuna kaupan pidetty tuore tai jäähdytetty liha on pakattava jollakin seuraavista tavoista: esi- tai valmispakkaus, tyhjiöpakkaus tai suojakaasupakkaus.”
                        Muutoksen ansiosta voidaan myydä tuotteita, jotka on pakattu myyntipaikassa. Tämä on nykyisin yleinen käytäntö, erityisesti suurissa kauppaketjuissa.
                        Yhtenäisen asiakirjan vastaavaa kohtaa on päivitetty.
                     
                  
                     
                        6.
                     
                     
                        Muutetaan virke
                        ”Pakkaaminen voi tapahtua ainoastaan siihen valtuutetuissa ja toimivaltaisen elimen valvomissa leikkaamoissa. Toimivaltainen elin antaa luvan suojatun maantieteellisen merkinnän lisäämiseen eri pakkauksiin.”
                        seuraavasti:
                        ”Pakkaaminen voi tapahtua ainoastaan siihen valtuutetuissa ja toimivaltaisen elimen valvomissa lihakaupoissa ja leikkaamoissa. Toimivaltainen elin antaa luvan suojatun maantieteellisen merkinnän lisäämiseen eri pakkauksiin.”
                        Ottaen huomioon aiemman muutoksen katsotaan asianmukaiseksi lisätä lihakaupat luetteloon niistä tahoista, jotka saavat pakata tuotteet.
                        Yhtenäisen asiakirjan asiaa koskevaa kohtaa on päivitetty.
                     
                  
               
                  Sääntelyn päivitykset
               
            
            
                     
                        7.
                     
                     
                        Tuote-eritelmän 1 ja 7 artiklassa olevat viittaukset asetukseen (EY) N:o 510/2006 on mukautettu voimassa olevaan lainsäädäntöön.
                     
                  YHTENÄINEN ASIAKIRJA
            
               ”Vitellone bianco dell’Appennino centrale”
            
            
               EU-nro: PGI-IT-1552-AM02-26.9.2017
            
            
               SAN ( ) SMM ( X )
            
            1.   Nimi tai nimet
            
            ”Vitellone bianco dell’Appennino centrale”
            2.   Jäsenvaltio tai kolmas maa
            
            Italia
            3.   Maataloustuotteen tai elintarvikkeen kuvaus
            
            3.1   Tuotelaji
            
            Luokka 1.1 Tuore liha (ja muut eläimenosat)
            3.2   Kuvaus 1 kohdassa nimetystä tuotteesta
            
            Vitellone Bianco dell’Appennino Centrale -vasikanliha saadaan puhdasrotuisista Chianina, Marchigiana ja Romagnola -rotuihin kuuluvista tuotantoalueella syntyneistä ja kasvatetuista uros- ja naaraspuolisista 12–24 kuukauden ikäisistä eläimistä.
            Eläinten on oltava valikoiduista karjoista syntyneitä, ja ne on merkittävä asianmukaisesti rodun puhtauden todistavaan kansalliseen kantakirjaan kuuluvaan nuorten eläinten rekisteriin. Tämä on lihan fysikaalisten ja aistinvaraisten ominaisuuksien määrittelyn kannalta tärkeä geneettinen näkökohta.
            Ruhon paljaiden lihaosien värissä ei saa olla epänormaaleja muutoksia (violetinpunaista tai mustaan vivahtavaa väriä). Näkyvän rasvan väri ei saa olla likaisen keltaista, eikä siinä saa olla tummankeltaisia juovia.
            Vitellone bianco dell’Appennino centrale -lihan keskimääräiset laatuominaisuudet ovat seuraavat:
            
                        —
                     
                     
                        pH 5,2–5,8
                     
                  
                        —
                     
                     
                        eteerisiä aineita (raakapainosta) alle 3 %
                     
                  
                        —
                     
                     
                        tuhkaa (raakapainosta) alle 2 %
                     
                  
                        —
                     
                     
                        proteiinia (raakapainosta) yli 20 %
                     
                  
                        —
                     
                     
                        kolesterolia alle 50 mg/100 g
                     
                  
                        —
                     
                     
                        tyydyttymättömien ja tyydyttyneiden rasvahappojen suhde yli 1,0
                     
                  
                        —
                     
                     
                        kutistuminen kylmässä alle 3 %
                     
                  
                        —
                     
                     
                        kovuusaste (raakana) alle 3,5 kg/cm2
                        
                     
                  
                        —
                     
                     
                        väri (päivänvalo 2667 K) – L suurempi kuin 30
                     
                  
                        —
                     
                     
                        C suurempi kuin 20
                     
                  
                        —
                     
                     
                        H 25–45
                     
                  3.3   Rehu (vain eläinperäiset tuotteet) ja raaka-aineet (vain jalostetut tuotteet)
            
            Apenniinien valkoiseen rotuun kuuluvat vasikat ovat emolehmien imetyksessä vieroitukseen asti. Sen jälkeen ravinto koostuu ruoho- ja/tai rehukasveista, jotka ovat peräisin mainitulle maantieteelliselle alueelle ominaisilta luonnon- ja kylvöniityiltä ja kasvustoista. Lisäksi on sallittua käyttää väkirehuja tai -rehuseoksia ja ravintolisiä.
            Rehuannos on laskettava siten, että varmistetaan korkea tai keskimääräisen korkea ravintosisältö, ja enimmäismäärät ovat urosten osalta 0,8 rehuyksikköä/kg kuiva-ainetta ja naaraiden osalta 0,7 rehuyksikköä/kg kuiva-ainetta.
            Seuraavat teollisuuden sivutuotteet sallitaan ainoastaan väkirehun ainesosien muodossa:
            
                        —
                     
                     
                        tuore juurikkaan jäännösmassa,
                     
                  
                        —
                     
                     
                        murskattu oliivipuujäte,
                     
                  
                        —
                     
                     
                        tuoreet tai kuivat oliivipuiden lehdet,
                     
                  
                        —
                     
                     
                        appelsiinihedelmämassa,
                     
                  
                        —
                     
                     
                        kuiva sitrushedelmämassa,
                     
                  
                        —
                     
                     
                        kuivattu appelsiinihedelmämassa,
                     
                  
                        —
                     
                     
                        oliivin puristemassa,
                     
                  
                        —
                     
                     
                        oliivinkuoret,
                     
                  
                        —
                     
                     
                        tomaatinkuoret ja -siemenet,
                     
                  
                        —
                     
                     
                        tislausjäte,
                     
                  
                        —
                     
                     
                        mallasidut,
                     
                  
                        —
                     
                     
                        panimomäski,
                     
                  
                        —
                     
                     
                        tuore tai kuivattu mäski,
                     
                  
                        —
                     
                     
                        tuore tai kuivattu rankki,
                     
                  
                        —
                     
                     
                        riisileseet ja -kuoret,
                     
                  
                        —
                     
                     
                        omenan puristejäännös,
                     
                  
                        —
                     
                     
                        tuoreet tai säilötyt hedelmät.
                     
                  3.4   Erityiset tuotantovaiheet, joiden on tapahduttava yksilöidyllä maantieteellisellä alueella
            
            Tuotantovaiheet, joiden on nimenomaan tapahduttava yksilöidyllä maantieteellisellä alueella, ovat syntymä ja kasvatus – mukaan luettuna vierotus ja lihotus.
            3.5   Tuotteen, johon rekisteröity nimi viittaa, viipalointia, raastamista, pakkaamista jne. koskevat erityiset säännöt
            
            Valmiiksi paloiteltuna kaupan pidetty tuore tai jäähdytetty liha on pakattava jollakin seuraavista tavoista: esi- tai valmispakkaus, tyhjiöpakkaus tai suojakaasupakkaus.
            Pakkaaminen voi tapahtua ainoastaan siihen valtuutetuissa ja toimivaltaisen elimen valvomissa lihakaupoissa ja leikkaamoissa. Toimivaltainen elin antaa luvan suojatun maantieteellisen merkinnän lisäämisen eri pakkauksiin.
            3.6   Tuotteen, johon rekisteröity nimi viittaa, merkitsemistä koskevat erityiset säännöt
            
            Vitellone bianco dell’Appennino Centrale -vasikanliha on saatettava kulutukseen varustettuna merkinnällä ”Vitellone bianco dell’Appennino centrale” IGP (Keski-Apenniinien valkoinen vasikanliha – SMM).
            Valvontaelin huolehtii merkinnän tekemisestä teurastamossa.
            Voimassa olevissa säädöksissä edellytettyjen pakollisten tietojen lisäksi merkinnöissä on oltava seuraavat tiedot:
            
                        1.
                     
                     
                        viitenumero tai jäljitettävyyskoodi;
                     
                  
                        2.
                     
                     
                        nimitys ”Vitellone Bianco dell’Appennino Centrale” ja/tai tunnus;
                     
                  
                        3.
                     
                     
                        voimassa olevassa lainsäädännössä säädetty Euroopan unionin tunnus. On myös mahdollista käyttää ilmaisua ”suojattu maantieteellinen merkintä” ja/tai lyhennettä ”SMM”.
                     
                  
                        4.
                     
                     
                        Eläimen rotu, paitsi jos erässä on useamman eri rodun eläinten lihaa.
                     
                  Merkinnöissä voidaan antaa myös muita tietoja, joista säädetään valvonta-asiakirjassa. Viimeksi mainittu on sähköinen asiakirja, jota tarvitaan vastaavuusvaatimusten noudattamisen varmistamiseksi ja joka sisältää seuraavat tiedot: eläimen tunnistusnumero (rekisterinumero); syntymätila; kasvatus- ja/tai lihotustilat; eläimen kuljetukset; syntymäaika; rotu; sukupuoli; teurastuksen päivämäärä ja sarjanumero; eläimen luokka; ruhon ja palan paino; lihakkuus ja rasvaisuus EY:n luokituksen mukaisesti; eläimen teurastaneen teurastamon nimi ja toimipaikka; ruhon paloitelleen leikkaamon nimi ja toimipaikka; haltuunotetun tuotteen laji (ruho, puoliruho, kuudesosa, neljännes, yksittäiset ruhonosat tai sekalaiset ruhonosat); vastaanottajan nimi ja toimipaikka (lihakauppias, leikkaamo, kaupallinen toimija); sertifioinnista vastaavan viranomaisen nimi.
            4.   Maantieteellisen alueen tarkka rajaus
            
            Vitellone bianco dell’Appennino centrale -lihan maantieteellinen tuotantoalue käsittää Apenniinien vuoristoketjun tienoilla sijaitsevien maakuntien ja kuntien alueen Keski-Italiassa.
            Tarkemmin sanottuna tuotantoalue koostuu seuraavana lueteltujen nykyisten maakuntien alueista: Bologna, Ravenna, Forlì-Cesena, Rimini, Ancona, Ascoli Piceno, Fermo, Macerata, Pesaro-Urbino, Teramo, Pescara, Chieti, L’Aquila, Campobasso, Isernia, Benevento, Avellino, Frosinone, Rieti, Viterbe, Terni, Perugia, Grosseto, Siena, Arezzo, Firenze, Prato, Livorno, Pisa, Pistoia, Roma (ainoastaan seuraavat kunnat: Arcinazzo Romano, Camerata Nuova, Cervara di Roma, Jenne, Mazzano Romano, Ponzano Romano, Sant’Oreste, Subiaco, Vallepietra, Vallinfreda ja Vivaro Romano), Latina (ainoastaan seuraavat kunnat: Campodimele, Castelforte, Fondi, Formia, Itri, Lenola, Minturno, Monte San Biagio, Prossedi, Roccasecca dei Volsci, Santi Cosma e Damiano, Sonnino ja Spigno Saturnia) ja Caserta (ainoastaan seuraavat kunnat: Ailano, Alife, Alvignano, Baia e Latina, Bellona, Caianello, Caiazzo, Calvi Risorta, Camigliano, Capriati a Volturno, Castel Campagnano, Castel di Sasso, Castello del Matese, Ciorlano, Conca della Campania, Dragoni, Fontegreca, Formicola, Francolise, Gallo Matese, Galluccio, Giano Vetusto, Gioia Sannitica, Letino, Liberi, Marzano Appio, Mignano Monte Lungo, Pastorano, Piana di Monte Verna, Piedimonte Matese, Pietramelara, Pietravairano, Pignataro Maggiore, Pontelatone, Prata Sannita, Pratella, Presenzano, Raviscanina, Riardo, Rocca D’Evandro, Roccaromana, Rocchetta e Croce, Ruviano, San Gregorio Matese, San Pietro Infine, San Potito Sannitico, Sant’Angelo d’Alife, Sparanise, Teano, Tora e Piccilli, Vairano Patenora, Valle Agricola ja Vitulazio).
            5.   Yhteys maantieteelliseen alueeseen
            
            Apenniinit muodostavat ilmastoltaan, lämmönvaihteluiltaan ja sademäärältään rajatun ekosysteemin. Näiden olosuhteiden ansiosta, myös yhdessä pinnanmuodon ja maaperän kanssa, laitumille muodostuu eläinten ravinnoksi vaihteleva ja erityislaatuinen kasvisto, josta eläimet saavat erittäin tärkeitä ainesosia, kuten aromaattisia öljyjä ja pigmenttejä.
            Alueen maasto on kukkulaista ja vuoristoista. Alimmilla korkeusvyöhykkeillä vallitsevana maastotyyppinä ovat metsät, jotka antavat tilaa laitumille sitä mukaa, kun lähestytään Apenniinien vedenjakaja-aluetta, jossa maa on jaettu moniin pienehköihin palstoihin, joita käytetään eri tarkoituksiin – peltoaloiksi, metsäalueiksi ja laitumiksi.
            Alueen ympäristöolot ovat Apenniinien ja Välimeren ilmastolle tyypillisiä ja määräytyvät vuotuisen sademäärän (keskimäärin 1 200 mm ja poikkeuksellisina vuosina enintään 2 000 mm) ja vuotuisten keskilämpötilojen mukaan. Alueen keskilämpötila vaihtelee talven 0 °C:sta kesän 24 °C:seen siten, että alin lämpötila on -10 °C ja korkein lämpötila voi ylittää 30 °C.
            Proteiinipitoisuus sekä tyydyttymättömien ja tyydyttyneiden rasvahappojen välinen suhde ovat tärkeitä seikkoja Vitellone bianco dell’Appennino centrale -vasikanlihan laatuominaisuuksien arvioinnissa.
            Kyseisessä vasikanlihassa, myyntipisteessä leikattu liha mukaan luettuna, ei tapahdu nopeaa tummumista, mikä puolestaan vähentää huomattavasti jalostusvaiheen hävikkiä.
            Maantieteellisen alueen ja tuotteen välinen yhteys perustuu geneettiseen perimään, eläinten pitotapaan ja ilmasto-olosuhteisiin.
            Pitomenetelmät perustuvat ensi sijassa perinteisten parsijärjestelmien tai avopihattojen käyttöön lihotusvaiheessa, ja kasvatus- ja lihotusvaiheessa käytetään pääosin tilalla tuotettua rehua. Suurimmalla osalla tiloista harjoitetaan niin sanottua yhdistelmäkarjatuotantoa, eli siitoslehmistä tilalla syntyneet vasikat pidetään tilalla siihen asti, kun ne saavuttavat teuraspainon.
            Tuotteen tärkeimmät ominaisuudet syntyvät paikallisten, vuosisatojen ajan asianomaisella määritellyllä alueella perinteisten ja vakiintuneiden tuotantomenetelmien mukaisesti kasvatettujen kolmen lihakarjarodun käyttämisestä.
            Ympäristötekijät vaikuttavat lihaan paitsi aistinvaraisten ominaisuuksien, myös lihasmassan, sidekudosten ja rasvan osalta. Koska eläimet elävät suurimmaksi osaksi vapaudessa, niiden biologinen elinkaari on tiukasti sidoksissa maantieteelliseen ympäristöön.
            
               Eritelmän julkaisutiedot
            
            (tämän asetuksen 6 artiklan 1 kohdan toinen alakohta)
            Italian hallitus on aloittanut kansallisen vastaväitemenettelyn julkaisemalla 8. kesäkuuta 2017 Italian tasavallan virallisen lehden numerossa 131 ehdotuksen suojatun maantieteellisen merkinnän ”Vitellone bianco dell’Appennino centrale” eritelmän muuttamiseksi.
            Eritelmän täydellinen teksti on saatavissa verkko-osoitteessa
            http://www.politicheagricole.it/flex/cm/pages/ServeBLOB.php/L/IT/IDPagina/3335
            tai vaihtoehtoisesti
            menemällä suoraan maa- ja metsätalousministeriön kotisivulle (www.politicheagricole.it), valitsemalla ensin ”Qualità” (ylhäällä oikealla), sen jälkeen ”Prodotti DOP. IGP e STG” (SAN-, SMM- ja APT-tuotteet) (näytön vasemmassa laidassa) ja lopuksi ”Disciplinari di Produzione all’esame dell’UE” (Tuote-eritelmät, jotka on saatettu Euroopan unionin tarkasteltaviksi).